**Ritsike palo kohaliku omavalitsuse tasandi maastikukaitseala kaitse-eeskiri**

Määrus kehtestatakse looduskaitseseaduse § 10 lõike 7 punkti 2, lõike 8, § 11 lõike 1 ja § 12 alusel.

**1. peatükk**

**ÜLDSÄTTED**

**§ 1. Ritsike palo maastikukaitseala kaitse-eesmärk**

(1) Ritsike palo maastikukaitseala (edaspidi *kaitseala*) eesmärk on kaitsta:

1) Ritsike palo maastikuliselt, esteetiliselt ja puhkemajanduslikult väärtuslikku metsakooslust.

(2) Kaitseala maa-ala kuulub vastavalt kaitsekorra eripärale ja majandustegevuse piiramise astmele Mädara piiranguvööndisse.

(3) Kaitsealal tuleb arvestada looduskaitseseaduses sätestatud piiranguid käesolevas määruses sätestatud erisustega.

**§ 2. Kaitseala asukoht**

(1) Kaitseala asub Kanepi vallas Kanepi aleviku riigimetsamaal Jõksi järve kaldal.

(2)Kaitseala välis- ja vööndi piir on esitatud kaardil määruse lisas1.

**§ 3. Kaitseala valitseja ja kaitse korraldaja**

Kaitseala valitseja on Kanepi vallavalitsus.

**§ 4. Kaitse alla võtmise ja piirangute põhjendused**

Määruse seletuskirjas2 on esitatud põhjendused:

1) kaitse alla võtmise eesmärkide vastavuse kohta kaitse alla võtmise eeldustele;

2) loodusobjekti kaitse alla võtmise otstarbekuse kohta;

3) kaitstava loodusobjekti tüübi valiku kohta;

4) kaitstava loodusobjekti välis- ja vööndite piiride kulgemise kohta;

5) kaitsekorra kohta.

**2. peatükk**

**KAITSEALA KAITSEKORD**

**§ 5. Lubatud tegevus**

(1) Kaitsealal on lubatud:

1) majandustegevus, arvestades käesoleva määrusega sätestatud erisusi;

2) inimeste viibimine ning marjade, seente ja muude metsa kõrvalsaaduste korjamine;

3) lõkke tegemine ja telkimine selleks ettevalmistatud ja tähistatud kohas;

4) kuni 50 osalejaga rahvaürituse korraldamine selleks ettevalmistamata ja kaitseala valitseja poolt tähistamata kohas;

5) sõitmine puhkekohta viival teel;

6) sõiduki ja maastikusõidukiga sõitmine väljaspool teid järelevalve- ja päästetöödel, kaitseala valitsemise ja kaitse korraldamisega seotud tegevusel, kaitseala valitseja nõusolekul teostataval teadustegevusel ja kaitse-eeskirjaga lubatud tegevusel.

(2) Kaitsealal on lubatud raie, arvestades järgmisi erisusi:

1) kõigil metsa majandamistöödel peetakse kinni linnurahu kuupäevadest;

2) raietel ja väljaveol ei tohi tekkida rööpaid ega muid ulatuslikke pinnasekahjustusi;

3) peened raiejäätmed tuleb koristada ning lubatud on kohapealne põletamine;

4) valikraie on lubatud üle 150 aastastes puistutes;

5) raietel säilitatakse kõik elusad ja surnud männid, nende tüükad ja terviklikud lamapuud, mille tüve diameeter rinnakõrguselt on üle 40cm ning elusad kuused ja kuuse lamapuit, mille tüvediameeter rinnakõrguselt on üle 50cm;

6) raietel säilitatakse erilise tüve- või võrakujuga puud või eelmise metsapõlvkonna jäänukpuud, õõnsustega puud;

7) raietel säilitatakse osa igas rindes ja vanusklassis juba olemasolevaid kuuski, tammesid, jalakaid, kaski, haabu, pihlakaid jmt.;

8) puhkekohta viivast teest (ETAK ID 4762311) läänes olevas metsaosas on Võhandu jõe kaldakoridori metsa looduslikkuse säilitamiseks ja parandamiseks sanitaar- ja hooldusraied lubatud teest kuni 20m kaugusel.

(3) Kaitseala valitseja nõusolekul on kaitsealal lubatud:

1) rohkem kui 50 osalejaga rahvaürituse korraldamine selleks ettevalmistamata ja kaitseala valitseja poolt tähistamata kohas;

2) kaitseala tutvustamiseks ja loodussõbralikuks rekreatsiooniks vajalike rajatiste püstitamine;

3) teedel, puhkekohal ja kallasrajal viibimise ohutuse tagamiseks puude langetamine või teisaldamine teedest, puhkekohast või kaldajoonest 20m raadiuses juhtudel, kus see on vastuolus lõigu (2) punktidega 1, 5 ja 6.

§ 6. Keelatud tegevus

(1) Kaitsealal on keelatud:

* + 1. maavara kaevandamine;
    2. uuendusraie;
    3. puhtpuistute kujundamine ja energiapuistute rajamine;
    4. biotsiidi, taimekaitsevahendi ja väetise kasutamine;
    5. uue maaparandussüsteem rajamine;
    6. telkimine ja lõkke tegemine ettevalmistamata ja kaitseala valitseja poolt tähistamata kohas;
    7. puidu kokku- ja väljavedu külmumata pinnaselt, kusjuures kaitseala valitseja võib lubada puidu kokku- ja väljavedu, kui pinnas seda võimaldab.
  1. Kaitseala valitseja nõusolekuta on kaitsealal keelatud:
     1. muuta katastriüksuse kõlvikute piire ja sihtotstarvet;
     2. koostada maakorralduskava ja teha maakorraldustoiminguid;
     3. kehtestada detail- ja üldplaneeringut;
     4. lubada ehitada ehitusteatise kohustusega või ehitusloakohustuslikku ehitist;
     5. anda projekteerimistingimusi;
     6. anda ehitusluba;
     7. rajada uut veekogu, mille pindala on suurem kui viis ruutmeetrit, kui selleks ei ole vaja anda veeluba, ehitusluba ega esitada ehitusteatist.

**§ 7. Tegevuse kooskõlastamine**

(1) Kaitseala valitseja ei kooskõlasta tegevust, mis vajab kaitse-eeskirja kohaselt kaitseala valitseja nõusolekut, kui see võib kahjustada kaitseala kaitse-eesmärgi saavutamist või kaitseala seisundit.

(2) Kui tegevust ei ole kaitseala valitsejaga kooskõlastatud või tegevuses ei ole arvestatud kaitseala valitseja kirjalikult seatud tingimusi, mille täitmisel tegevus ei kahjusta kaitseala kaitse-eesmärgi saavutamist või kaitseala seisundit, ei teki isikul, kelle huvides nimetatud tegevus on, vastavalt haldusmenetluse seadusele õiguspärast ootust sellise tegevuse õiguspärasuse osas.

§ 8. Määruse jõustumine

Määrus jõustub kümnendal päeval pärast Riigi Teatajas avaldamist.

**§ 9. Menetluse läbiviimine**

Määruse menetlus viidi läbi Põhja-Pärnumaa vallavalitsuse … otsusega nr … algatatud haldusmenetluses, mille ülevaade koos ärakuulamise tulemustega on esitatud käesoleva määruse seletuskirjas.

§ 10. Vaidlustamine

Määrust on võimalik vaidlustada, esitades kaebuse halduskohtusse halduskohtumenetluse seadustikus sätestatud korras, osas, millest tulenevad kinnisasja omanikule või valdajale õigused ja kohustused, mis puudutavad kinnisasja kasutamist või käsutamist.

1 Kaitseala välispiir on märgitud määruse lisas esitatud kaardil, mille koostamisel on kasutatud Eesti põhikaarti ja maakatastri andmeid. Kaardiga saab tutvuda Kanepi vallavalitsuses ja valla veebilehel ……

2 Seletuskirjaga saab tutvuda valla veebilehel …..

**Lisa 1 –** Ritsike palo kaitseala välispiir

**Lisa 1: Ritsike palo maastikukaitseala kaart**

Planeeritava kaitseala pindala on 14,56 ha.

Piirikirjeldus: Ritsike palo kaitseala välispiir ühtib Erastvere metskonna maaüksuse nr 28501:003:0806 (Erastvere metskond 39) välispiiriga (<https://xgis.maaamet.ee/> 14.09.2023).

